מאמהות לאמהות: איך להקל על אף סתום לתינוק? - טיפטיפות
עמוד הבית › נזלת, ליחה ושיעול › מאמהות לאמהות: איך להקל על אף סתום לתינוק?
המוצרים שלנוטפטפים מגבוניםמגבונים רכים במיוחד לניקוי האף במגע מלטף, המכילים תערובת שמנים המסייעים ברענון הנשימה בתינוקות וילדים קטנים.טפטפים שמנים לרענון הנשימהטפטפים שמנים לרענון הנשימה - תערובת תמציות המופקת משמנים ארומטרפיים המסייעים לרענון הנשימה בתינוקות וילדים קטנים.טפטפים אפג'לקרם עדין להקלה מיידית על אדמומיות ויובש סביב האף אצל תינוקות וילדים. מועשר בויטמין E ואלוורה המרגיעים ומסייעים בטיפול האזור המגורה והסדוק סביב האף.
מאמהות לאמהות: איך להקל על אף סתום לתינוק?צינון מופיע אצל תינוקות ופעוטות בממוצע 12 פעמים בשנה, לרוב מלווה באף סתום שפוגע בתיאבון, מפריע לשינה, שכל כך חשובה להחלמה, והם פשוט סובלים. אז איך תוכלו לעזור להם? החברות שלנו במתחם טיפטיפת חלב בפייסבוק, שהן כבר אימהות מנוסות, התגייסו למענכן וסיפרו בפייסבוק שלנו על הטיפים שהן מכירות מקרוב. מהו צינון? צינון הוא מחלה ויראלית הנובעת מזיהום האף והגרון – דרכי הנשימה העליונות. התופעה לא קשורה בהכרח לעונות השנה או לזה שהוא מתעקש להוריד את הגרביים ולהישאר יחף ביום קריר. צינון הוא מחלה מדבקת, עיטוש או שיעול בודד מספיקים כדי להעביר רוק למשטחים משותפים כמו צעצועים או רהיטים, ולגרום להדבקה באמצעות מגע במשטחים אלה. התגברות ההופעה של הצינון דווקא בחורף היא כתוצאה משהייה ממושכת בחדרים סגורים, שאופיינית לעונה. אם גם הקטנצ'יק שלכם מצונן, הרופא יגיד לכן שכשמדובר במחלות ויראליות שבהן אנטיביוטיקה כנראה לא תעזור, אפשר רק להקל על הסימפטומים. אחד הסימפטומים המטרידים של צינון אצל תינוקות הוא הגודש באף, שיכול להפוך לאף סתום. תינוקות עוד לא יודעים איך לקנח את האף בעצמם, כך שהנזלת יכולה להצטבר ולסתום את אפם ולהקשות על הנשימה שלהם. עד שהם ידעו לקנח את האף בעצמם, ביקשנו מאמהות החברות בדף הפייסבוק של טיפטיפות עצות להקלה על קטנטנים מצוננים טיפים ועצות להקלה על אף סתום לתינוק: אילונה פריפלד-צייטלין היתה הראשונה שכתבה לנו על שיטת הבצל: לחתוך בצל לפני השינה ולשים ליד המיטה של התינוק. אילונה כתבה ששיטה זו עבדה מצוין לכל מי שניסה אותה. גם ספיר כהן ואלה בביוב כהן המליצו על השיטה הזו. קרן ושי יפת מרתיחים עלי מרווה ונותנים לתינוק לשאוף את האדים. הם כתבו שהמקור לרעיון מגיע מהתלמוד, בו המרווה ידועה כפותחת דרכי נשימה. טיפ נוסף שקיבלנו מהם הוא לטפטף כמה טיפות של שמן אקליפטוס על הכרית. נרקיס קורל מציעה פתרון יצירתי: "אף סתום אצל תינוקות או מנוזל? עוד סיבה טובה לרוץ מהר לבריכת שחייה ולהרביץ כמה צלילות". היא מציינת שבמי הבריכה יש ריכוז גבוה של מלחים שמרוקנים את האף מנזלת, והשיטה מתאימה לתינוקות כבר מגיל שלושה חודשים. נטלי שוקרון כותבת שהגבהת פלג הגוף העליון בזמן השינה עוזרת לאף סתום וממליצה להניח כרית מתחת לראש ולכתפיים של הקטנטן. הילה קציר מזליפה מי מלח ואז מגביהה את פלג הגוף העליון גם כן: "להשכיב לישון כמה שיותר גבוה, אפילו על טרמפולינה בלית ברירה". אלה חלואני בנגיאב מציינת שאפשר "לנקות עם קיסם בעדינות שאריות נזלת יבשה". רביד בניטה-תאו מציעה שיטה מקורית, המתאימה לאימהות מניקות: לטפטף טיפה או שתיים של חלב אם לנחיריים הסתומים. לפיה,חלב אם יכול לעזור גם במקרים של דלקות עיניים או פצעים על הפנים. קרין אהרון בן אבי כתבה שמה שעזר לה היה: "לעשות אינהלציה עם מי מלח כמה פעמים ביום, להשכיב בשיפוע ולחבק ולנשק הרבה". אלונה ק. גלמן הציעה טיפ "עיסוי איזור הסינוסים – עיסוי עדין בבסיס האף, בין העיניים, מעל העיניים ובכל איזור הסינוסים: על כל המצח, מתחת לעיניים, באזור העליון של הלחיים, לפני האוזן ומאחוריה". למירי כהן יש דרך קצת שונה לעסות את התינוק ולהקל על נזלת אצל תינוקות : "את העיסוי עושים משני צידי האף במקביל, ללא שמן, עם אצבעות חמות. מתחילים מלמעלה ממש קרוב לעיניים ומשני צידי האף מעסים בעדינות וברכות בצורה מעגלית עם אצבע אחת מכל צד כאשר הכיוון הוא כלפי חוץ. לאט לאט יורדים למטה עד שמגיעים לצד החיצוני של הנחיריים וכשסיימנו עוברים שוב עם האצבעות מלמעלה עד למטה בקו ישר, כאילו מנסים להוריד את הנזלת כלפי מטה". העצות והטיפים הללו מגיעים מתוך ניסיון של אמהות. אם גם התינוק שלכן סובל מגודש באף, אתן מוזמנות לנסות את הדרך שנראית לכם. כמו כן, כדי להקל עליו תוכלו להשתמש גם בסדרת מוצרי טפטפים, המיועדת להקלה על קטנטנים מצוננים וכוללת מגבונים ייחודים לאף, תמצית אקליפטוס לרענון הנשימה ואפג'ל. אם יש לכן עצה או טיפ להתמודדות עם התקררות או אף סתום לתינוק, שלא מופיעים ברשימה, או אם תרצו להגיב, או לשאול, אתן מוזמנות להצטרף למתחם טיפטיפת חלב בפייסבוק ולשתף אותנו ואת כל החברים שלנו. כמו כן, בעמוד הפייסבוק של טיפטיפות מתארחים בכל יום מומחים מתחומים שונים העונים על שאלות ומייעצים להורים בנושאי בריאות, תזונה, חינוך, התפתחות ושינה. למידע על ימים ושעות האירוחים הכנסו לטאב המומחים. כתבות בנושא
סיבות לצינון ממושך אצל תינוקות
התמודדות עם נזלת
התמודדות עם אף דולף
למידע נוסף אודות צינון ונזלת אצל תינוקות
יעניין אותך לקרוא גם עלמחלות חורף אצל ילדיםאילו מחלות נפוצות בחורף? מהם הסיבוכים האפשריים? איך אפשר לנסות למנוע הדבקה? מה עושים עם נזלת תינוקות ומה עם שיעול טורדני? כל התשובות לשאלות על מחלות חורף אצל ילדיםכך תדעו אם הילד שלכם סובל ממחלת אדמדמתכ-40% מהתינוקות עד גיל שנה נדבקים במחלת האדמדמת. אם התינוק שלכם סובל מפריחה וגירוד ייתכן שגם הוא נדבק . אין צורך לחשוש, מדובר במחלה קלה שלרוב עוברת תוך מספר ימים. כך תדעו אם התינוק שלכם סובל מאדמדמת ומה הטיפול המתאים.
על ההבדל בין הצטננות לשפעתאיך מבדילים בין שפעת והצטננות? הורים רבים שילדיהם סובלים מהצטננות חושבים שהם חלו בשפעת, וההפך. אמנם חלק מהתסמינים דומים, אך מדובר בשתי מחלות שונות לחלוטין, שמשפיעות באופן שונה על הגוף ולכל אחת מוצע טיפול שונה. מצאו את ההבדליםחום אצל תינוקות: איך מטפלים וממה רצוי להימנע?זה מתחיל בקיטורים קלים, ממשיך בבכי, עייפות ולעיתים גם בחוסר תיאבון ולאחר רפרוף שפתיים קל במצח, אתם מגלים שלתינוק שלכם יש חום. ריכזנו עבורכם את כל תרופות הסבתא המומלצות, וגם על אלו טיפולים בייתים כדאי לוותר